เมื่อวันที่ 14/2/64 หนูมีเพศสัมพันธ์กับแฟนแบบไม่ใส่ถุงยาง หนูไม่แน่ใจว่าเอาออกมาทันมั้ย แต่แฟนมั่นใจ 100% หลังจากแฟนใกล้เสร็จ คืนวันที่ 14 หนูจึงกินยาคุมฉุกเฉินแบบ 2 เม็ดไปค่ะ เพื่อกันไว้ ปกติหนูกินยาคุมฉุกเฉินจะมีเลือดออกทุกครั้งหลังจากครบ 1 อาทิตย์ แต่รอบนี้กินยาไป พอครบ 1 อาทิตย์ ไม่มีเลือดออก อยากทราบว่าหนูจะมีโอกาสท้องมั้ยคะ?
สวัสดีค่ะ การมีเพศสัมพันธ์ที่ไม่ได้ใช้ถุงยางอนามัยป้องกันเอาไว้ตลอดเวลาเลยนั้น โอกาสตั้งครรภ์มีได้ประมาณ 4-20% แม้จะเป็นการหลั่งนอกดังนั้นกรณีนี้จะมีข้อบ่งชี้ของการใช้ยาคุมฉุกเฉินค่ะ โดยยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนดหลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้ แต่ไม่จำเป็นว่าจะต้องเกิดผลข้างเคียงถึงจะหมายถึงว่ายามีประสิทธิภาพดังนั้นการไม่มีเลือดออกตามมา ไม่ได้บ่งบอกว่าจะตั้งครรภ์ค่ะ แนะนำการซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาภายใน 35 วันจากรอบก่อน ควรไปตรวจยืนยันผลที่รพอีกครั้ง